**projektas**

**reg. Nr. T-239**

**2.16. darbotvarkės klausimas**

**Pasvalio rajono savivaldybės taryba**

**Sprendimas**

**Dėl VIENKARTINIŲ, TIKSLINIŲ, SĄLYGINIŲ ir PERIODINIŲ PAŠALPŲ IŠ Pasvalio RAJONO SAVIVALDYBĖS BIUDŽETO SKYRIMO TVARKOS APRAŠO PATVIRTINIMO**

2020 m. lapkričio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 38 punktu, 4 dalimi, 18 straipsnio 1 dalimi, Lietuvos Respublikos piniginės socialinės paramos nepasiturintiems gyventojams įstatymo 4 straipsnio 2 dalimi, Pasvalio rajono savivaldybės taryba nusprendžia:

1. Patvirtinti Vienkartinių, tikslinių, sąlyginių ir periodinių pašalpų iš Pasvalio rajono savivaldybės biudžeto skyrimo ir mokėjimo tvarkos aprašą (pridedama).

2. Pripažinti netekusiu galios Pasvalio rajono savivaldybės tarybos 2010 m. rugsėjo 29 d. sprendimą Nr. T1-204 „Dėl vienkartinės socialinės paramos teikimo tvarkos aprašo patvirtinimo“.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Parengė

Socialinės paramos ir sveikatos skyriaus vedėja

Ramutė Ožalinskienė 2020-11-10

Suderinta DVS Nr. RTS-223

PATVIRTINTA

Pasvalio rajono savivaldybės tarybos

2020 m. lapkričio d. sprendimu Nr. T1-

**VIENKARTINIŲ, TIKSLINIŲ, SĄLYGINIŲ IR PERIODINIŲ PAŠALPŲ IŠ PASVALIO RAJONO SAVIVALDYBĖS BIUDŽETO SKYRIMO IR MOKĖJIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Vienkartinių, tikslinių, sąlyginių ir periodinių pašalpų skyrimo ir mokėjimo tvarkos aprašas (toliau – Tvarkos aprašas) nustato vienkartinių, tikslinių, sąlyginių ir periodinių pašalpų iš Pasvalio rajono savivaldybės (toliau – Savivaldybės) biudžeto lėšų skyrimo sąlygas, dydžius, dokumentų pateikimo, pašalpų skyrimo ir mokėjimo tvarką.

2. Vienkartinės, tikslinės, sąlyginės ir periodinės pašalpos skiriamos bendrai gyvenantiems asmenims arba vienam gyvenančiam asmeniui, deklaravusiems gyvenamąją vietą Pasvalio rajone arba įtrauktiems į gyvenamosios vietos nedeklaravusių asmenų apskaitą Savivaldybėje, arba asmenims, nedeklaravusiems gyvenamosios vietos Pasvalio rajone ir neįtrauktiems į gyvenamosios vietos nedeklaravusių asmenų apskaitą Savivaldybėje, bet faktiškai nuolat gyvenantiems Savivaldybėje.

3. Vienkartinės, tikslinės, sąlyginės ir periodinės pašalpos skiriamos siekiant padėti bendrai gyvenantiems asmenims arba vienam gyvenančiam asmeniui, atsidūrusiam (-iems) sunkioje materialinėje padėtyje, susidariusioje dėl įvykusios nelaimės, asmens sveikatos sutrikimų, kada nepakanka valstybės teikiamos piniginės socialinės paramos ir yra išnaudotos visos kitų pajamų gavimo galimybės artimųjų bei bendruomenės parama. Vienkartinės, tikslinės, sąlyginės ir periodinės pašalpos neužtikrina ilgalaikio ekonominio ir socialinio saugumo, o tik padeda bendrai gyvenantiems asmenims ar vienam gyvenančiam asmeniui išgyventi sunkiomis materialinėmis sąlygomis.

4. Šiame Tvarkos apraše vartojamos sąvokos:

4.1. **vienkartinė pašalpa** – vienkartinio pobūdžio išmoka, skiriama nevertinant asmens pajamų;

4.2. **tikslinė pašalpa** – išmoka, skiriama asmeniui, patekusiam į sunkią materialinę padėtį, siekiant suteikti jam tikslinę paramą individualiu atveju;

4.3. **sąlyginė pašalpa** – išmoka, skiriama asmenims kaip skatinamoji priemonė tam tikroms problemoms spręsti, kai socialinės paramos teikimas siejamas su pageidaujamu jų elgesių pasikeitimu (sergantiems priklausomybės ligomis, gydymo išlaidoms iš dalies kompensuoti ar sanatoriniam gydymui iš dalies kompensuoti, integruoti į darbo rinką);

4.4. **periodinė pašalpa** – išmoka, skiriama socialinę atskirtį patiriantiems asmenims kaip papildoma parama, kurių gaunamos pajamos yra nepakankamos patenkinti būtiniausius jo poreikius;

4.5. **valstybės remiamos pajamos** (toliau – VRP) – teisės aktų nustatyta tvarka Lietuvos Respublikos Vyriausybės patvirtintas valstybės remiamų pajamų dydis;

4.6. **bazinė socialinė išmoka** (toliau – BSI) – teisės aktų nustatyta tvarka Lietuvos Respublikos Vyriausybės patvirtintas išmokos dydis;

4.7 **minimalių vartojimo poreikių dydis** (toliau – MVPD) – rodiklis, nurodantis asmens išlaidų sumą eurais, reikalingą minimaliems asmens maisto ir ne maisto (prekių ir paslaugų) poreikiams patenkinti per mėnesį, taikomas bazinės socialinės išmokos, šalpos pensijų bazės, tikslinių kompensacijų bazės ir valstybės remiamų pajamų dydžiams nustatyti;

4.8. **sunki liga** – nurodyta Lietuvos Respublikos sveikatos apsaugos ministro įsakymu patvirtintame sunkių ligų sąraše.

5. Kitos šiame Tvarkos apraše vartojamos sąvokos vartojamos ir suprantamos taip, kaip jos apibrėžtos Lietuvos Respublikos piniginės socialinės paramos nepasiturintiems gyventojams įstatyme (toliau – Įstatymas).

**II SKYRIUS**

**VIENKARTINIŲ, TIKSLINIŲ, SĄLYGINIŲ IR PERIODINIŲ PAŠALPŲ RŪŠYS, DYDŽIAI, SKYRIMO SĄLYGOS**

6. Tvarkos apraše nustatytų pašalpų rūšys yra šios:

6.1. vienkartinė pašalpa gali būti skiriama:

6.1.1. šeimoje gimus trynukams ir daugiau vaikų (už kiekvieną vaiką);

6.1.2. asmenims, grįžusiems iš laisvės atėmimo, psichologinės socialinės reabilitacijos įstaigų;

6.1.3. ekstremalios situacijos ir karantino atveju;

6.1.4. kitais atvejais, skurdui ir socialinei atskirčiai mažinti;

6.2. tikslinė pašalpa gali būti skiriama:

6.2.1. asmenims jų sunkios ligos atveju;

6.2.2. vaistų, gydymo bei kitų priemonių įsigijimo išlaidoms kompensuoti;

6.2.3. nukentėjusiems nuo gaisrų, stichinių nelaimių;

6.2.4. būsto išlaikymo paslaugų įsiskolinimui padengti;

6.2.5. kietajam kurui įsigyti;

6.2.6. išlaidoms, susijusių su inžinerinių tinklų įrengimu, prisijungimu prie jų, būsto remonto, jo priežiūros darbams, iš dalies kompensuoti;

6.3. sąlyginė pašalpa gali būti skiriama:

6.3.1. priklausomybių ligų gydymo išlaidoms iš dalies kompensuoti;

6.3.2. sanatorinio gydymo išlaidoms iš dalies kompensuoti;

6.3.3. profesinės kvalifikacijos įsigijimo išlaidoms iš dalies kompensuoti;

6.4. periodinė pašalpa, gali būti skiriama:

6.4.1. asmenims, neapdraustiems privalomuoju sveikatos draudimu;

6.4.2. kreditui, paimtam daugiabučiam namui atnaujinti (modernizuoti), ir palūkanoms apmokėti.

**PIRMASIS SKIRSNIS**

**VIENKARTINĖS PAŠALPOS DYDŽIAI IR SKYRIMO SĄLYGOS**

7. Vienkartinė pašalpa gali būti skiriama vieną kartą per kalendorinius metus.

8. Vienkartinės pašalpos, nurodytos Tvarkos aprašo 6.1.1 punkte, dydis – 12 BSI dydžių.

9. Dėl vienkartinės pašalpos, nurodytos Tvarkos aprašo 6.1.1 punkte, turi būti kreipiamasi iki vaikams sukaks vieni metai.

10. Vienkartinės pašalpos, nurodytos Tvarkos aprašo 6.1.2 punkte, dydis – 3 BSI dydžiai.

11. Dėl vienkartinės pašalpos, nurodytos Tvarkos aprašo 6.1.2 punkte, turi teisę kreiptis iš laisvės atėmimo, psichologinės socialinės reabilitacijos įstaigų, kuriose praleido ne trumpiau kaip 6 mėnesius, grįžę asmenys, iki įkalinimo deklaravę gyvenamąją vietą Savivaldybėje ir pasibaigus kalinimo terminui grįžo gyventi į Savivaldybę.

12. Dėl vienkartinės pašalpos, nurodytos Tvarkos aprašo 6.1.2 punkte, turi būti kreipiamasi ne vėliau kaip per 2 mėnesius po sugrįžimo iš laisvės atėmimo, psichologinės socialinės reabilitacijos įstaigų.

13. Dėl vienkartinės pašalpos, nurodytos Tvarkos aprašo 6.1.3 punkte, turi teisę kreiptis:

13.1. savarankiškai dirbantys asmenys, taip kaip apibrėžta Lietuvos Respublikos valstybinio socialinio draudimo įstatymo 2 straipsnio 9 dalyje, kai jų vykdoma savarankiška veikla nebuvo išregistruota iki ekstremalios situacijos ir karantino paskelbimo dienos ir neturi teisės gauti išmokos savarankiškai dirbančiam asmeniui iš Užimtumo tarnybos;

13.2. paskelbto karantino metu netekęs darbo vienas gyvenantis asmuo;

13.3. paskelbto karantino metu netekęs darbo vienas iš tėvų arba abu, auginantys vaikus.

14. Vienkartinės pašalpos ekstremalios situacijos ir karantino atveju dydžiai:

14.1. pašalpos nurodytos Tvarkos aprašo 13.1 punkte – 1 minimalių vartojimo poreikių dydis (toliau – MVPD);

14.2. pašalpos nurodytos Tvarkos aprašo 13.2 punkte – 1 MVPD;

14.3. pašalpos nurodytos Tvarkos aprašo 13.3 punkte – 2 MVPD.

15. Dėl vienkartinės pašalpos, nurodytos Tvarkos aprašo 6.1.3 punkte, turi būti kreipiamasi ne vėliau kaip iki dienos, kai sueina 2 mėnesiai po to, kai buvo atšaukta paskelbta ekstremalioji situacija ir paskelbtas karantinas, arba kai sueina jų paskelbimo terminai.

16. Dėl vienkartinės pašalpos, nurodytos Tvarkos aprašo 6.1.4 punkte turi teisę kreiptis:

16.1. asmenys, neturintys asmens tapatybės ar kitų būtiniausių dokumentų, kai negauna jokių pajamų;

16.2. apraše nenumatytais atvejais finansinei paramai gauti.

17. Vienkartinės pašalpos dydžiai:

17.1. pašalpos, nurodytos Tvarkos aprašo 16.1 punkte – 2 BSI dydžiai.

17.2. pašalpos, nurodytos Tvarkos aprašo 16.2 punkte iki 100 BSI dydžių.

18. Vienkartinė pašalpa, nurodyta Tvarkos aprašo 16.2 punkte, gali būti skiriama esant motyvuotai socialines paslaugas teikiančių įstaigų specialistų rekomendacijai ir seniūnijos surašytam buities ir gyvenimo sąlygų patikrinimo aktui apie asmens (šeimos) socialinius įgūdžius, pašalpos skyrimo tikslingumą.

**ANTRASIS SKIRSNIS**

**TIKSLINĖS PAŠALPOS DYDŽIAI IR SKYRIMO SĄLYGOS**

19. Dėl tikslinės pašalpos, nurodytos Tvarkos aprašo 6.2.1 punkte, turi teisę kreiptis asmenys:

19.1. sergantys sunkiomis ligomis asmenys, kai liga įrašyta į Sunkių ligų sąrašą, patvirtintą Lietuvos Respublikos sveikatos apsaugos ministro 2003 m. kovo 28 d. įsakymu Nr. V-177 „Dėl Sunkių ligų sąrašo patvirtinimo“ (su visais aktualiais pakeitimais), sunkios traumos bei sudėtingos operacijos atvejais, kai bendrai gyvenančių asmenų arba vieno gyvenančio asmens mėnesio pajamų vidurkis vienam asmeniui neviršija per mėnesį 4 VRP dydžių;

19.2. sergantys onkologinėmis ligomis asmenys:

19.2.1. kai kreipiamasi pirmą kartą ir yra taikomas aktyvus gydymas (atlikta transplantacinė operacija, taikomas radioterapinis, chemoterapinis ar kitas gydymas) dėl šios ligos, kai bendrai gyvenančių asmenų arba vieno gyvenančio asmens mėnesio pajamų vidurkis vienam asmeniui neviršija per mėnesį 6 VRP dydžių;

19.2.2. kai reikalingas tęstinis gydymas kitais atvejais dėl šios ligos, kai bendrai gyvenančių asmenų arba vieno gyvenančio asmens mėnesio pajamų vidurkis vienam asmeniui neviršija per mėnesį3 VRP dydžių.

20. Tikslinės pašalpos sunkios ligos atveju dydžiai:

20.1. pašalpos, nurodytos Tvarkos aprašo 19.1 punkte – iki 8 BSI dydžių;

20.2. pašalpos, nurodytos Tvarkos aprašo 19.2.1 punkte – iki 15 BSI dydžių;

20.3. pašalpos, nurodytos Tvarkos aprašo 19.2.2 punkte – iki 4 BSI dydžių.

21. Dėl tikslinės pašalpos, nurodytos Tvarkos aprašo 19.1 punkte, turi būti kreipiamasi ne vėliau kaip per 3 mėnesius nuo persirgtos sukios ligos, atliktos operacijos ar patirtos traumos,pateikiant gydymo įstaigos pažymą su nurodytais ligos kodais ar diagnoze, nurodant, kad asmens liga, sveikatos būklė atitinka Sunkių ligų sąrašą.

22. Dėl tikslinės pašalpos, nurodytos Tvarkos aprašo 19.2.1 punkte, turi būti kreipiamasi ne vėliau kaip per 6 mėnesius nuo taikyto aktyvus gydymo dėl šios ligos, pateikiant gydymo įstaigos pažymą apie taikytus gydymo metodus, asmens sveikatos būklę.

23. Dėl tikslinės pašalpos, nurodytos Tvarkos aprašo 19.2.2 punkte, turi būti kreipiamasi ne vėliau kaip per 2 mėnesius nuo paskutinio apsilankymo pas šią ligą gydantį gydytoją-konsultantą.

24. Dėl tikslinės pašalpos, nurodytos Tvarkos aprašo 6.2.2 punkte turi teisę kreiptis asmenys:

24.1. ortopedijos, techninių pagalbos priemonių įsigijimui, kai bendrai gyvenančių asmenų arba vieno gyvenančio asmens mėnesio pajamų vidurkis vienam asmeniui neviršija per mėnesį 3 VRP dydžių;

24.2. akinių vaikams, optometrinių ar oftalmologinių priemonių suaugusiesiems asmenims įsigijimui, kai bendrai gyvenančių asmenų arba vieno gyvenančio asmens mėnesio pajamų vidurkis vienam asmeniui neviršija per mėnesį 2,5 VRPdydžių;

24.3. klausos aparato ar insulino pompos įsigijimui, enterinei mitybai, šeimos, auginančios neįgalius vaikus, kai bendrai gyvenančių asmenų arba vieno gyvenančio asmens mėnesio pajamų vidurkis vienam asmeniui neviršija per mėnesį 4 VRP dydžių;

24.4. ortodontijos paslaugų kompensavimui, vaikams, augantiems šeimose, patiriančiose socialinę riziką, ir tėvų globos netekusiems vaikams, augantiems globėjų (rūpintojų) šeimose, šeimynoje;

24.5. būtinų vaistų įsigijimui (išskyrus kompensuojamus vaistus), kai bendrai gyvenančių asmenų arba vieno gyvenančio asmens mėnesio pajamų vidurkis vienam asmeniui neviršija per mėnesį 2 VRPdydžių.

25. Tikslinių pašalpų vaistų, gydymo bei kitų priemonių įsigijimo išlaidoms kompensuoti dydžiai:

25.1. pašalpos, nurodytos Tvarkos aprašo 24.1 punkte – iki 20 BSI dydžių;

25.2. pašalpos, nurodytos Tvarkos aprašo 24.2 punkte – iki 5 BSI dydžių;

25.3. pašalpos, nurodytos Tvarkos aprašo 24.3 punkte – pagal suteiktų paslaugų apmokėjimo sąskaitą, bet ne daugiau kaip 20 BSI dydžių;

25.4. pašalpos, nurodytos Tvarkos aprašo 24.4 punkte – pagal suteiktų paslaugų apmokėjimo sąskaitą, bet ne daugiau nei 15 BSI dydžių;

25.5. pašalpos, nurodytos Tvarkos aprašo 24.5 punkte – iki 6 BSI dydžių.

26. Tikslinės pašalpos, nurodytos Tvarkos aprašo 24.1, 24.2, 24.3, 24.4 punktuose, skiriamos tais atvejais, jei šiuose punktuose nurodytos priemonės ar suteiktos paslaugos nekompensuojamos arba dalinai kompensuojamos iš privalomo sveikatos draudimo ar valstybės biudžeto lėšų.

27. Tikslinė pašalpa, nurodyta Tvarkos aprašo 24.5 punkte, skiriama, jei kreipiamasi per 2 mėnesius nuo vaistų įsigijimo dienos.

28. Dėl tikslinės pašalpos, nurodytos Tvarkos aprašo 6.2.3 punkte, turi teisę kreiptis asmenys, jei gaisras, stichinė nelaimė suniokojo nuosavybės teise priklausantį ar nuomojamą (asmenys su nuomotoju raštu sudarę gyvenamųjų patalpų nuomos sutartį ir ją įregistravę viešame registre), neapdraustą ar draustą, bet pagal draudimo sutartį tai nėra draudžiamasis įvykis, nekilnojamąjį turtą, kuris yra vienintelis vieno gyvenančio asmens ar bendrai gyvenančių asmenų turimas ar nuomojamas (kai nuomininkai kito gyvenamojo būsto nuosavybės teise neturi), gyvenamasis būstas, nukentėjęs dėl gaisro, stichinės nelaimės, kai bendrai gyvenančių asmenų arba vieno gyvenančio asmens mėnesio pajamų vidurkis vienam asmeniui neviršija per mėnesį5 VRP dydžių;

29. Tikslinės pašalpos nukentėjusiems nuo gaisrų, stichinių nelaimių dydis:

29.1. jei sudegė visas gyvenamasis namas ir jame buvę daiktai – iki 60 BSI dydžių;

29.2. jei sudegė didžioji gyvenamojo namo dalis ir jame buvę daiktai – iki 30 BSI dydžių;

29.3. jei sudegė ūkinis pastatas ir jame buvę daiktai ar / ir gyvuliai – 20 BSI dydžių;

29.4. jei sudegė kiti menkos vertės ūkiniai statiniai, gaisro metu sugadinti baldai ar namų apyvokos daiktai – iki 10 BSI dydžių;

29.5. stichinės nelaimės žala gyvenamajam namui ar ūkiniams pastatams – iki 20 BSI dydžių.

30. Bendraturčiams tikslinė pašalpa skiriama atsižvelgiant į jiems priklausančio turto dalį.

31. Asmenys dėl šios pašalpos turi kreiptis per tris mėnesius nuo gaisro ar stichinės nelaimės dienos.

32. Dėl tikslinės pašalpos, nurodytos Tvarkos aprašo 6.2.4 punkte turi teisę kreiptis asmenys, turintys įsiskolinimus už būsto nuomą, elektrą, komunalines ir kitas būsto išlaikymo paslaugas, kai bendrai gyvenančių asmenų arba vieno gyvenančio asmens mėnesio pajamų vidurkis vienam asmeniui neviršija per mėnesį2 VRPdydžių ir atitinka šias sąlygas:

32.1. su būsto paslaugų tiekėjais yra pasirašę dokumentą dėl skolos sumokėjimo dalimis arba yra priimtas ir įsiteisėjęs teismo sprendimas dėl skolos (skolų) priteisimo;

32.2. per 12 mėnesių nuo dokumento dėl skolos sumokėjimo dalimis pasirašymo arba įsiteisėjusio teismo sprendimo dėl skolos (skolų) priteisimo, sąlygas įvykdė iš dalies, bet ne mažiau kaip 50 procentų sutartinių įsipareigojimų, ir yra sumokėję visus einamuosius mokesčius už būsto išlaikymo paslaugas tam paslaugų tiekėjui, su kuriuo sudaryti sutartiniai įsipareigojimai;

32.3. esant motyvuotai socialines paslaugas teikiančių įstaigų specialistų rekomendacijai ir seniūnijos surašytam buities ir gyvenimo sąlygų patikrinimo aktui apie asmens (šeimos) socialinius įgūdžius, pašalpos skyrimo tikslingumą.

33. Tikslinės pašalpos būsto išlaikymo paslaugų įsiskolinimui padengti dydis, pagal suteiktų paslaugų apmokėjimo sąskaitas, bet ne daugiau kaip iki 10 BSI dydžių, apmokant šias paslaugas teikiančioms įstaigoms.

34. Dėl tikslinės pašalpos, nurodytos Tvarkos aprašo 6.2.5 punkte, turi teisę kreiptis asmenys, kai bendrai gyvenantys asmenys ar vienas gyvenantis asmuo dėl objektyvių priežasčių negali gauti kompensacijos pagal Įstatyme nustatytus reikalavimus, ir bendrai gyvenančių asmenų arba vieno gyvenančio asmens mėnesio pajamų vidurkis vienam asmeniui neviršija per mėnesį2 VRP dydžių.

35. Tikslinės pašalpos, nurodytos Tvarkos aprašo 6.2.5 punkte, dydis – ne daugiau kaip 5 BSI dydžiai. Pašalpa skiriama ir mokama asmeniui pateikus kieto kuro įsigijimo sąskaitą faktūrą.

36. Dėl tikslinės pašalpos, nurodytos Tvarkos aprašo 6.2.6 punkte, turi teisę kreiptis asmenys:

36.1. būtiniausių būsto remonto, krosnių, kaminų remonto, vandentiekio įrengimo, šulinio iškasimo, pelėsių naikinimo, dezinfekcijos darbų dalinio kompensavimo, kai bendrai gyvenančių asmenų arba vieno gyvenančio asmens mėnesio pajamų vidurkis vienam asmeniui neviršija 2 VRP dydžių;

36.2. vandentiekio įrenginių ir jo įvado, nuotekų įrenginių ir įvado prijungimo prie nuotekų tinklo, gamtinių dujų įvedimo išlaidas daliniam kompensavimui, kai bendrai gyvenančių asmenų arba vieno gyvenančio asmens mėnesio pajamų vidurkis vienam asmeniui neviršija per mėnesį 2,5 VRP dydžių.

37. Tikslinės pašalpos išlaidoms, susijusioms su inžinerinių tinklų įrengimu, prisijungimu prie jų, būsto remonto, jo priežiūros darbams dydžiai:

37.1. pašalpos, nurodytos Tvarkos aprašo 36.1 punkte – iki 7 BSI dydžių;

37.2. pašalpos, nurodytos Tvarkos aprašo 36. 2 punkte – iki 30 BSI dydžių.

38. Tikslinės pašalpos, nurodytos 36.1 ir 36.2 punktuose, skiriamos esant motyvuotai socialines paslaugas teikiančių įstaigų specialistų rekomendacijai ir seniūnijos surašytam buities ir gyvenimo sąlygų patikrinimo aktui apie asmens (šeimos) socialinius įgūdžius, pašalpos skyrimo tikslingumą.

**TREČIASIS SKIRSNIS**

**SĄLYGINĖS PAŠALPOS DYDŽIAI IR SKYRIMO SĄLYGOS**

39. Dėl sąlyginės pašalpos, nurodytos Tvarkos aprašo 6.3 punkte, turi teisę kreiptis asmenys:

39.1. besigydantys priklausomybių ligas, gydymo išlaidoms iš dalies kompensuoti;

39.2. dalyvavę likviduojant Černobylio atominės elektrinės avarijos padarinius, sanatorinio gydymo išlaidoms iš dalies kompensuoti, pateikus Respublikinės ekspertų komisijos išvadą ligų sąsajai su dalyvavimu likviduojant Černobylio atominės elektrinės avarijos padarinius nustatyti;

39.3. vyresni kaip 18 metų, registruoti Užimtumo tarnyboje ir nukreipti į kitų rajonų mokymo įstaigas pirmai profesinei kvalifikacijai įsigyti, išlaidoms iš dalies kompensuoti.

40. Sąlyginės pašalpos dydžiai:

40.1. pašalpos, nurodytos Tvarkos aprašo 39.1 punkte – 4 BSI dydžiai;

40.2. pašalpos, nurodytos Tvarkos aprašo 39.2 punkte – pagal sanatorinio gydymo apmokėjimo sąskaitą, bet ne daugiau kaip – 6 BSI dydžiai;

40.3. pašalpos, nurodytos Tvarkos aprašo 39.3 punkte – iki 3 BSI dydžių.

**KETVIRTASIS SKIRSNIS**

**PERIODINĖS PAŠALPOS DYDŽIAI IR SKYRIMO SĄLYGOS**

41. Dėl periodinės pašalpos, nurodytos Tvarkos aprašo 6.4 punkte, turi teisę kreiptis asmenys:

41.1. neapdrausti privalomuoju sveikatos draudimu, neturintys pajamų arba kurių vidutinės pajamos per mėnesį yra mažesnės negu 1 VRP dydis vienam asmeniui, kai dėl specifinių aplinkybių kyla grėsmė asmens sveikatos būklei ir reikalingas gydymas;

41.2. kreditui, paimtam daugiabučiam namui atnaujinti (modernizuoti) ir palūkanoms apmokėti, mirus vienam iš bendrai gyvenusių asmenų (buto savininkui), kol bus tvarkomi būsto paveldėjimo dokumentai, kai bendrai gyvenančių asmenų arba vieno gyvenančio asmens mėnesio pajamų vidurkis vienam asmeniui neviršija 3 VRP dydžių.

42. Periodinės pašalpos dydžiai ir terminai:

42.1. pašalpos, nurodytos Tvarkos aprašo 41.1 punkte dydis – 3 BSI dydžiai, pašalpa skiriama laikotarpiui, kurį asmuo bus gydomas, tačiau ne ilgiau kaip 6 mėnesius.

42.2. pašalpos, nurodytos Tvarkos aprašo 41.2 punkte dydis – mokamas kredito ir palūkanų sumos dydis, bet ne didesnis kaip 2 BSI dydžio; pašalpa skiriama ne ilgiau kaip 3 mėnesius.

43. Bendra periodinių pašalpų, skirtų asmeniui per vienus kalendorinius metus, suma negali viršyti 15 BSI dydžio, skiriama atsižvelgiant į Savivaldybės finansines galimybes.

**III SKYRIUS**

**DOKUMENTŲ PATEIKIMAS**

44. Dėlvienkartinės, tikslinės, sąlyginės ar periodinės pašalpos (toliau – Pašalpos) skyrimo bendrai gyvenantys asmenys arba vienas gyvenantis asmuo (toliau – Asmuo (šeima)), atitinkantys Tvarkos aprašo 2 punkte nustatytas sąlygas kreipiasi į faktiškai gyvenamosios vietos seniūniją, išimtinais atvejais – į Savivaldybės administracijos Socialinės paramos ir sveikatos skyrių (toliau – Skyrius).

45. Jeigu Asmuo (šeima) yra nedeklaravęs gyvenamosios vietos ir neįtrauktas į gyvenamosios vietos nedeklaravusių asmenų apskaitą, bet faktiškai gyvena Savivaldybėje, tai kreipiasi pagal faktinę gyvenamąją vietą, kuri patvirtinama seniūnijos socialinio darbo organizatoriaus ar išmokų specialisto (toliau – seniūnijos specialistas) tikrinant buities ir gyvenimo sąlygas bei surašant buities ir gyvenimo sąlygų patikrinimo aktą, papildomai pateikiant gyvenimo faktą patvirtinančius dokumentus (nuomos sutartį, komunalinių mokesčių sumokėjimo dokumentus, kitus duomenis).

46. Kreipdamiesi dėl Pašalpų skyrimo, asmuo (šeima) užpildo prašymą (1 priedas) (toliau – Prašymas) ir pateikia dokumentus, įrodančius teisę į Pašalpas ir visą teisingą informaciją apie save ir bendrai gyvenančius asmenis, savo ir bendrai gyvenančių asmenų veiklos pobūdį, gaunamas pajamas ir kitą Pašalpoms skirti būtiną informaciją.

47. Prie prašymo, be kitų dokumentų, išskyrus Aprašo 6.1.1 6.1.2, 6.1.3, 6.1.4 punktuose nurodytus atvejus, pridedami asmens (šeimos) dokumentai (duomenys) apie Įstatymo 17 straipsnio 1 dalyje nurodytas pajamas.

48. Pajamos Pašalpoms gauti apskaičiuojamos vadovaujantis Įstatymo 18 straipsniu.

49. Prašymas gali būti pateiktas asmeniškai, paštu, elektroniniu būdu, kai valstybės elektroninės valdžios sistemoje teikiama elektroninė paslauga, arba per atstovą (įgaliotą asmenį):

49.1. jeigu prašymas pateikiamas asmeniškai, asmuo kreipimosi metu pateikia galiojantį asmens tapatybę patvirtinantį dokumentą;

49.2. jeigu užpildytas ir pasirašytas prašymas siunčiamas paštu, prie jo pridedama asmens tapatybę patvirtinančio dokumento kopija, patvirtinta įstatymų nustatyta tvarka, ir visų reikiamų dokumentų originalai arba jų kopijos, patvirtintos teisės aktų nustatyta tvarka;

49.3. jeigu paslauga teikiama elektroninėmis priemonėmis ir prašymas pateikiamas elektroniniu būdu, asmens pateikiami duomenys ir dokumentai patvirtinami paslaugos teikėjo nustatytomis elektroninės atpažinties priemonėmis arba nustatytos kategorijos elektroniniu parašu;

49.4. jeigu prašymas pateikiamas per atstovą (įgaliotą asmenį), pateikiami galiojantys atstovo asmens tapatybę ir atstovavimą patvirtinantys dokumentai.

50. Gautas prašymas jo gavimo dieną užregistruojamas Dokumentų valdymo sistemoje (toliau – DVS). Jeigu pateikti ne visi reikiami dokumentai (duomenys):

50.1. informacija apie trūkstamus dokumentus (duomenis) įrašoma į informacinį lapelį (2 priedas), kuriame nurodoma data, iki kurios dokumentai (duomenys) turi būti pateikti, ir šis pasirašytinai įteikiamas asmeniui, kai prašymas pateikiamas asmeniškai ar per atstovą;

50.2. asmuo ne vėliau kaip per 5 darbo dienas nuo prašymo gavimo dienos prašyme nurodytu informavimo būdu (jeigu asmuo nenurodė informavimo būdo – paštu) informuojamas apie trūkstamus dokumentus (duomenis) ir nurodoma data, iki kurios dokumentai (duomenys) turi būti pateikti, kai prašymas pateikiamas paštu arba elektroniniu būdu.

51. Jeigu asmuo per mėnesį nuo prašymo pateikimo dienos, išskyrus atvejus, kai pajamos Pašalpoms gauti apskaičiuojamos Įstatymo 18 straipsnio 1 dalies 2 punkte nustatyta tvarka, – per 2 mėnesius nuo prašymo pateikimo dienos nepateikia visų reikiamų dokumentų, jo prašymas laikomas nepaduotu ir pareiškėjui grąžinami jo pateikti dokumentai, o prie prašymo paliekamos šių dokumentų kopijos.

52. Kreipdamasis dėl Pašalpų skyrimo Asmuo (šeima) ir šiuos dokumentus (informaciją):

52.1. pažymas apie apskaičiuotą ir išmokėtą darbo užmokestį ir kitas išmokas ar individualios veiklos, mažosios bendrijos, tikrosios ūkinės bendrijos ar komanditinės ūkinės bendrijos buhalterinės apskaitos dokumentus, patvirtinančius per vertinamą laikotarpį gautas pajamas, asmens, įsigijusio verslo liudijimą, pajamų ir išlaidų apskaitos žurnalą, asmeninių banko sąskaitų išrašus ir kitus dokumentus, patvirtinančius gaunamas pajamas;

52.2. teismo nutartį (sprendimą) ar kitą teismo procesinį dokumentą dėl išlaikymo vaikui (vaikams) priteisimo arba pažymą apie vaiko (vaikų) išlaikymui gaunamas periodines išmokas (alimentus) arba kitų kompetentingų institucijų dokumentus, patvirtinančius išspręstą (sprendžiamą) vaiko (vaikų) materialinį išlaikymą;

52.3. kompetentingos įstaigos (Vidaus reikalų ministerijos, Specialiųjų tyrimų tarnybos, Valstybės saugumo departamento, Krašto apsaugos ministerijos, ambasados, konsulinio skyriaus ir kt.) pažymą apie gaunamas už tarnybą pareigūnų ir karių valstybines pensijas ir kitų valstybių mokamas pensijas, išmokas;

52.4. pažymą apie paleidimą iš laisvės atėmimo vietos, psichologinės socialinės reabilitacijos įstaigos arba šios pažymos kopiją, patvirtintą įstatymų nustatyta tvarka;

52.5. gydymo įstaigos pažymos kopiją su nurodytais gydymo metodais, ligos kodais ar diagnoze, nurodant, kad asmens liga, sveikatos būklė atitinka Sunkių ligų sąrašą. Jeigu pažymoje nėra nurodytas ligos kodas, o diagnozės neįmanoma perskaityti, prašymas nebus teikiamas svarstyti Socialinės paramos teikimo komisijai (toliau – Komisija); 52.6. kompetentingų institucijų dokumentus (pažymas), patvirtinančius įvykusio gaisro, stichinės nelaimės faktą arba šių dokumentų (pažymų) kopijas, patvirtintas įstatymų nustatyta tvarka;

52.7. dokumentą, patvirtinantį faktą (savo parašu patvirtintą informaciją), kad gaisro, stichinės nelaimės suniokotas turtas nebuvo apdraustas ar draustas, bet pagal draudimo sutartį tai nėra draudžiamasis įvykis;

52.8. dokumentą dėl skolos sumokėjimo dalimis arba įsiteisėjusį teismo sprendimą dėl skolos (skolų) priteisimo;

52.9. dokumento dėl skolos sumokėjimo dalimis arba įsiteisėjusio teismo sprendimo dėl skolos (skolų) priteisimo su būsto išlaikymo paslaugas teikiančiais tiekėjais įsipareigojimų vykdymo faktą patvirtinantį dokumentą;

52.10. paveldėjimo faktą patvirtinančius dokumentus;

52.11. kredito, paimto daugiabučiam namui atnaujinti (modernizuoti), ir palūkanų mokėtiną mėnesinę sumą patvirtinančius dokumentus;

52.12. gyvenamųjų patalpų nuomos sutartis;

52.13. kitus dokumentus, atsižvelgiant į aplinkybes.

53. Asmenims nereikia pateikti dokumentų, kai Savivaldybės administracija duomenis gauna iš valstybės ir žinybinių registrų ar valstybės informacinių sistemų.

54. Buities ir gyvenimo sąlygų patikrinimo aktas (3 priedas) gali būti vienas iš dokumentų, patvirtinančių Pašalpų skyrimo būtinumą. Buities ir gyvenimo sąlygų patikrinimo akto surašymui seniūnams rekomenduojama įtraukti seniūnaičius, bendruomenių atstovus, Pasvalio socialinių paslaugų centro socialinius darbuotojus, dirbančius su šeimomis. Buities ir gyvenimo sąlygų patikrinimo akte turi būti aprašyta asmens socialinė ir materialinė padėtis, gyvenimo būdas ir sąlygos, pateikta motyvuota rekomendacija dėl Pašalpų skyrimo.

55. Asmenys yra atsakingi už pateiktos informacijos tikrumą ir teisingumą.

**IV SKYRIUS**

**PAJAMŲ APSKAIČIAVIMAS SKIRIANT TIKSLINĘ IR PERIODINĘ PAŠALPĄ**

56. Bendrai gyvenančių asmenų bei vieno gyvenančio asmens pajamos per mėnesį apskaičiuojamos vadovaujantis Įstatymo 17 straipsnyje nustatyta tvarka, imant trijų mėnesių iki kreipimosi arba kreipimosi mėnesio pajamas.

57. Į bendrai gyvenančių asmenų (vieno gyvenančio asmens) pajamas įskaitomos visų bendrai gyvenančių asmenų (vieno gyvenančio asmens) faktiškai gautos pajamos.

58. Į bendrai gyvenančių asmenų (vieno gyvenančio asmens) pajamas neįskaitoma:

59.1. piniginės lėšos, mokamos vaikui išlaikyti (alimentai);

59.2. vienkartinės išmokos ir (ar) pašalpos, mokamos iš valstybės, Valstybinio socialinio draudimo fondo ar savivaldybių biudžetų, išmokos, mokamos pagal Lietuvos Respublikos užimtumo įstatymą ir (ar) iš Europos prisitaikymo prie globalizacijos padarinių fondo;

59.3. slaugos ar priežiūros (pagalbos) išlaidų tikslinės kompensacijos ir tikslinis priedas, transporto išlaidų kompensacijos neįgaliesiems, kompensacijos donorams;

59.4. pagalbos pinigai, mokami pagal Lietuvos Respublikos socialinių paslaugų įstatymą;

59.5. senatvės ir netekto darbingumo (invalidumo) pensijų kompensuojamoji suma, mokama pagal Lietuvos Respublikos valstybinių socialinio draudimo senatvės ir netekto darbingumo (invalidumo) pensijų kompensavimo įstatymą, taip pat senatvės ir valstybinių pensijų kompensuojamoji suma, mokama pagal Lietuvos Respublikos valstybinių socialinio draudimo senatvės pensijų ir valstybinių pensijų, sumažintų dėl draudžiamųjų pajamų turėjimo, kompensavimo įstatymą;

59.6. išmoka vaikui, globos (rūpybos) išmokos tikslinis priedas, mokami pagal Lietuvos Respublikos išmokų vaikams įstatymą;

59.7. stipendijos ir kita materialinė parama, teikiama aukštųjų mokyklų pirmosios, antrosios pakopų, vientisųjų ir laipsnio nesuteikiančių studijų (išskyrus rezidentūros studijų studentus) studentams, studijuojantiems pagal dieninės, nuolatinės ar ištęstinės studijų formų programas (išskyrus asmenis, pakartotinai studijuojančius pagal tos pačios ar žemesnės pakopos studijų programas ir laipsnio nesuteikiančių studijų programas, jeigu daugiau kaip pusę tos studijų programos kreditų jie įgijo valstybės biudžeto lėšomis), stipendijos bei kita materialinė parama, teikiama profesinio mokymo įstaigų mokiniams, kurie mokosi pagal profesinio mokymo programą pirmajai kvalifikacijai įgyti, ir stipendija, mokama bedarbiams, kurie dalyvauja profesinio mokymo ar įdarbinimo pagal pameistrystės darbo sutartį priemonėse);

59.8. būsto nuomos ar išperkamosios būsto nuomos mokesčių dalies kompensacija, mokama pagal Lietuvos Respublikos paramos būstui įsigyti ar išsinuomoti įstatymą;

59.9. darbinės veiklos asmenų iki 18 metų pajamos;

59.10. draudimo išmokos, mokamas pagal turto draudimo, civilinės atsakomybės draudimo, taip pat sveikatos draudimo sutartis patirtiems nuostoliams atlyginti;

59.11. gautos dovanų, paveldėtos arba kitos faktiškai gaunamos piniginės lėšos, neviršijančios 1 VRP dydžio.

**V SKYRIUS**

**VIENKARTINIŲ, TIKSLINIŲ, SĄLYGINIŲ IR PERIODINIŲ PAŠALPŲ SKYRIMAS IR IŠMOKĖJIMAS**

60. Seniūnijos specialistas priėmęs asmens (šeimos) Prašymus ir pridedamus dokumentus, reikalingus Pašalpoms skirti, apskaičiuoja bendrai gyvenančių asmenų arba vieno gyvenančio asmens vidutines mėnesio pajamas, organizuoja buities ir gyvenimo sąlygų patikrinimą, atsižvelgdamas į Tvarkos aprašo 56 punkte nustatyta rekomendaciją, surašo buities ir gyvenimo sąlygų patikrinimo aktą. Dokumentai pateikiami Skyriaus socialinių išmokų specialistui (toliau –Skyriaus specialistas) ne vėliau kaip prieš 5 darbo dienas iki Komisijos posėdžio.

61. Skyriaus specialistas įvertina pateiktus seniūnijos specialisto Prašymus ir pridedamus dokumentus Pašalpoms skirti, duomenis suveda į Socialinės paramos apskaitos sistemą „Parama“ ir Socialinės paramos šeimai informacinę sistemą ir teikia juos svarstyti Komisijai. Jeigu prašymai ir pridedami dokumentai neatitinka Tvarkos aprašo reikalavimų, Skyriaus specialistas turi teisę jų neteikti svarstyti Komisijai. Šiuo atveju pareiškėjui grąžinami jo pateikti dokumentai, o prie prašymo paliekamos šių dokumentų kopijos.

62. Komisija nagrinėja asmens (šeimos) Prašymus ir pridedamus dokumentus skirti Pašalpas ir, atsižvelgdama į buities ir gyvenimo sąlygų patikrinimo akto rekomendaciją, nustato konkrečius Pašalpų dydžius (išskyrus Tvarkos aprašo 6.1.1, 6.1.2, 6.1.3, 16.1 punktuose nurodytus atvejus). Komisijos darbą reglamentuoja Socialinės paramos teikimo komisijos nuostatai.

63. Pašalpos teikiamos pinigine forma ir nepinigine forma bei pinigine ir (ar) nepinigine forma, Savivaldybės tarybos nustatyta tvarka.

64. Pašalpos skiriamos:

64.1. Tvarkos aprašo 16.2 ir 37.2 punktuose nurodytais atvejais – Savivaldybės administracijos direktoriaus įsakymu, atsižvelgiant į Komisijos protokolinį nutarimą;

64.2. Tvarkos aprašo 6.1.1, 6.1.2, 16.1 punktuose nurodytais atvejais – Skyriaus vedėjo sprendimu,

64.3. Tvarkos aprašo 6.1.3, 19.1 ,19.2, 24.1, 24.2, 24.3, 24.4, 24.5, 28, 32, 34, 36.1, 39.1, 39.2, 39.3, 41.1, 41.2 punktuose nurodytais atvejais – Skyriaus vedėjo sprendimu, atsižvelgiant į komisijos protokolinį nutarimą.

65. Sprendimas dėl Pašalpų skyrimo priimamas per vieną mėnesį nuo prašymo ir visų reikiamų dokumentų gavimo dienos, išskyrus atvejus, kai prašymui nagrinėti ir sprendimui priimti būtini kiti dokumentai, teikimo pagrįstumui nustatyti.

66. Skyrius specialistas, vadovaudamasis Komisijos protokolu, parengia Savivaldybės administracijos direktoriaus įsakymų ir Skyriaus vedėjo sprendimų projektus ir juos pateikia tvirtinimui. Vadovaudamasis patvirtintais Savivaldybės administracijos direktoriaus įsakymais ir Skyriaus vedėjo sprendimais, suformuoja Pašalpų mokėjimo žiniaraščius ir pateikia Apskaitos skyriui išmokėjimui.

67. Seniūnijos specialistas informuoja asmenį (šeimą) apie priimtą sprendimą per 5 darbo dienas nuo Savivaldybės administracijos direktoriaus įsakymo ir Skyriaus vedėjo sprendimo išleidimo dienos.

68. Pašalpos išmokamos:

68.1. pervedant į asmens nurodytą paštą, asmeninę sąskaitą banke ar socialinę kortelę;

68.2. Tvarkos aprašo 42.1 punkte nurodytu atveju pervedama į nurodytą ligoninės, palaikomojo gydymo ir slaugos ligoninės atsiskaitomąją sąskaitą banke;

68.3. Tvarkos aprašo 32 punkte nurodytu atveju pervedama į būsto išlaikymo paslaugas teikiančių įmonių atsiskaitomąsias sąskaitas bankuose susidariusioms skoloms padengti.

69. Neatsiėmus Pašalpų per 3 mėnesius nuo jų skyrimo dienos, ji neišmokama.

70. Pašalpos neskiriamos:

70.1. nustačius, kad bendrai gyvenantys asmenys arba vienas gyvenantis asmuo pateikė neteisingus duomenis apie gaunamas pajamas, apie save ir bendrai gyvenančius asmenis, turtą arba nepateikė paramos pagrįstumą įrodančių dokumentų;

70.2. kai bendrai gyvenantys asmenys arba vienas gyvenantis asmuo dirba pagal verslo liudijimą arba yra individualios įmonės savininkas, išskyrus atvejus, kai individualios įmonės veikla nevykdoma dėl jos likvidavimo;

70.3. kai bendrai gyvenantys asmenys arba vienas gyvenantis asmuo seniūnijos specialistui nesudaro galimybės patikrinti bendrai gyvenančių asmenų arba vieno gyvenančio asmens buities ir gyvenimo sąlygų ir kitų aplinkybių.

71. Mirus asmeniui, kuriam paskirta piniginė socialinė parama įstatymų nenustatytais atvejais, ji neišmokama.

72. Informaciją apie svarstytų prašymų patenkinimą pareiškėjams pateikia seniūnijų atsakingi specialistai pareiškėjų pasirinktu būdu (raštu, telefonu, elektroniniu paštu). Apie nepatenkintus Prašymus Skyriaus specialistas pareiškėjus informuoja raštu, nurodydamas priežastis ir apskundimo tvarką.

**VII SKYRIUS**

**BAIGIAMOSIOS NUOSTATOS**

73. Savivaldybės administracija užtikrina asmens pateiktų duomenų konfidencialumą teisės aktų nustatyta tvarka.

74. Tos pačios rūšies ir tam pačiam asmeniui Pašalpos skiriamos vieną kartą per 12 mėnesių.

75. Sprendimai dėl Pašalpų skyrimo ar neskyrimo gali būti skundžiami teisės aktų nustatyta tvarka.

\_\_\_\_\_\_\_\_\_\_\_\_

Vienkartinių, tikslinių, sąlyginių ir periodinių pašalpų iš Pasvalio savivaldybės biudžeto skyrimo ir mokėjimo tvarkos aprašo

1 priedas

**(Prašymo dėl vienkartinės, tikslinės, periodinės, sąlyginės pašalpos skyrimo forma)**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ASMENS, KURIS KREIPIASI DĖL VIENKARTINĖS, tikslinės, periodinės, sąlyginės PAŠALPOS SKYRIMO | | | | | | | | | | | | | | | | | | | | | | | | | | |
| **Vardas** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Pavardė** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Asmens kodas** |  |  |  |  |  |  |  |  |  |  |  |  | **Telefonas** |  |  |  |  |  |  |  |  |  |  |  |  |

|  |
| --- |
| **Deklaruotos gyvenamosios vietos adresas:** |
| **Faktinės gyvenamosios vietos adresas:** |

**Pasvalio rajono savivaldybės administracijos**

**Socialinės paramos ir sveikatos skyriui**

**PRAŠYMAS**

**DĖL VIENKARTINĖS, tikslinės, periodinės, sąlyginės PAŠALPOS SKYRIMO**

20\_\_\_\_ m. \_\_\_\_\_\_\_\_\_\_\_\_\_\_\_\_\_\_\_\_\_ d.

**1. PRAŠAU SKIRTI** *(pažymėti pasirinktą būdą* 🗵*)*:

⬜ Vienkartinę pašalpą

⬜ Tikslinę pašalpą

⬜ Periodinę pašalpą

⬜ Sąlyginę pašalpą

**2. PAPILDOMA INFORMACIJA**: (įrašyti kodėl reikalinga pašalpa, motyvus, aplinkybes, patvirtinančias sunkią materialinę padėtį)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3. DUOMENYS APIE BENDRAI GYVENANČIUS ASMENIS**

|  |  |  |  |
| --- | --- | --- | --- |
| **Eilės Nr.** | **Vardas, pavardė** | **Asmens kodas** | **Šeimos nario statusas** |
|  |  |  |  |
|  |  |  |  |
|  |  |  |  |
|  |  |  |  |

**4. SUTINKU,**

⬜ kad dėl vienkartinės, tikslinės, periodinės, sąlyginės pašalpos teikimo informacija apie mane ir bendrai gyvenančius asmenis bus renkama iš kitų institucijų.

**5. VIENKARTINĘ, TIKSLINĘ, PERIODINĘ, SĄLYGINĘ PAŠALPĄ mokėti** *(pažymėti pasirinktą būdą* 🗵*)*:

⬜ Lietuvos Respublikoje esančioje mokėjimo ar kredito įstaigoje į \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_------------------------------------sąskaitą

(Mokėjimo ar kredito įstaigos (banko ar kt.) pavadinimas)

Nr. LT \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

⬜ KITOJE MOKĖJIMO AR KREDITO ĮSTAIGOJE (bet kuriame AB „Lietuvos paštas“ skyriuje ar kt.)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mokėjimo ar kredito įstaigos pavadinimas)

⬜kita\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(pavadinimas)

|  |  |
| --- | --- |
|  |  |

**6. INFORMACIJĄ APIE PRIIMTUS SPRENDIMUS DĖL VIENKARTINĖS, TIKSLINĖS, PERIODINĖS, SĄLYGINĖS PAŠALPOS SKYRIMO IR MOKĖJIMO PRAŠAU TEIKTI** *(nurodyti vieną iš būdų)*:

⬜ paštu, adresas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

⬜ elektroniniu paštu, el. p. adresas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

⬜ telefonu, telefono numeris\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

**7. INFORMACINĮ LAPELĮ GAVAU**: Taip ⬜ Ne ⬜

**8. PRIDEDAMA\****(pažymėti pridedamus dokumentus*🗵):

⬜ 8.1. Medicininės pažymos, \_\_\_\_ lapų.

⬜ 8.2. Pasvalio rajono savivaldybės priešgaisrinė tarnybos pažyma, \_\_\_\_ lapų.

⬜ 8.3. Sąskaitos faktūros, čekiai, \_\_\_\_ lapų.

⬜ 8.4. Kiti (įrašykite)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* *Pareiškėjui nereikia pateikti dokumentų, jei informacija gaunama iš valstybės ir žinybinių registrų bei valstybės informacinių sistemų*

Pareiškėjas (įgaliotas asmuo) (*pabraukti*)\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

----------------------------------------------------------------------------------------------------------------------

Prašymas vienkartinei, tikslinei, periodinei, sąlyginei pašalpai gauti pateiktas: \_\_\_\_\_\_\_\_\_\_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_\_\_

(gavimo data)

⬜ Pateikti visi reikalingi dokumentai

⬜ Nepateikti vienkartinei, tikslinei, periodinei, sąlyginei pašalpai skirti reikalingi dokumentai

|  |  |  |  |
| --- | --- | --- | --- |
| Eil. Nr. | Nepateikti dokumentai | Dokumento pateikimo terminas | Pateikimo  data |
|  |  |  |  |
|  |  |  |  |
|  |  |  |  |
|  |  |  |  |

Prašymą ir dokumentus priėmė

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_  (pareigų pavadinimas) | \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas) (vardas ir pavardė) |

Vienkartinių, tikslinių, sąlyginių ir periodinių, pašalpų iš Pasvalio rajono savivaldybės biudžeto skyrimo ir mokėjimo tvarkos aprašo

2 priedas

**(Informacinio lapelio forma)**

**INFORMACINIS LAPELIS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(asmens, kuriam įteikiamas lapelis, vardas, pavardė)

Prašymas skirti vienkartinę, tikslinę, periodinę, sąlyginę pašalpą gautas: \_\_\_\_\_\_\_\_\_\_\_\_\_\_

(gavimo data)

Nr. \_\_\_\_\_\_;

⬜ pateikti visi reikalingi dokumentai vienkartinei, tikslinei, periodinei, sąlyginei pašalpai gauti;

⬜nepateikti reikalingi dokumentai vienkartinei tikslinei, periodinei, sąlyginei pašalpai gauti:

|  |  |  |
| --- | --- | --- |
| Eil. Nr. | Nepateikti dokumentai | Pateikti  iki |
|  |  |  |
|  |  |  |
|  |  |  |
|  |  |  |

Prašymą ir dokumentus priėmė

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigų pavadinimas) | \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas)(vardas ir pavardė) |

**BŪTINA ŽINOTI**

1. Vienkartinė, tikslinė, periodinė, sąlyginė pašalpa skiriama ir mokama, vadovaujantis Pasvalio rajono savivaldybės tarybos patvirtintu Vienkartinių, tikslinių, periodinių, sąlyginių pašalpų iš Pasvalio rajono savivaldybės biudžeto skyrimo ir mokėjimo tvarkos aprašu (toliau – Aprašas).

2. Asmuo, pateikęs prašymą vienkartinei, tikslinei, periodinei, sąlyginei pašalpai gauti, trūkstamus dokumentus privalo pateikti ne vėliau kaip per mėnesį nuo prašymo pateikimo dienos.

3. Asmuo, pateikęs prašymą vienkartinei, tikslinei, periodinei, sąlyginei pašalpai gauti, privalo sudaryti galimybes patikrinti buities ir gyvenimo sąlygas.

4. Vienkartinė, tikslinė, periodinė, sąlyginė pašalpa gali būti neskiriama: kai asmuo per nurodytą terminą nepateikė trūkstamų dokumentų; nustačius, kad asmuo pateikė neteisingus duomenis apie gaunamas pajamas, šeimos narius ir pan.; kai asmuo nesudaro galimybių patikrinti jo gyvenimo sąlygas.

5. Asmenims, patiriantiems socialinę riziką, vienkartinė, tikslinė, periodinė, sąlyginė pašalpa, gali būti teikiama pasirenkant ir derinant teikimo formą (formas) (pinigais ir (ar) nepinigine forma).

\_\_\_\_\_\_\_\_\_\_\_\_\_\_\_\_\_\_\_\_\_

Vienkartinių, tikslinių, sąlyginių ir periodinių, pašalpų iš Pasvalio rajono savivaldybės biudžeto skyrimo ir mokėjimo tvarkos aprašo

3 priedas

**BUITIES IR GYVENIMO SĄLYGŲ PATIKRINIMO** **AKTAS Nr.**

(data)

**1. Duomenys apie pareiškėją:**

Vardas, pavardė

Gyvenamoji vieta:

Deklaruota

Faktinė

Tel. Nr.

Asmens kodas Gimimo data

Viename bute gyvenančių šeimų skaičius Vaikų skaičius šeimoje

**2. Gyventojų grupė:**

□ Pensininkas □ Vienišas asmuo □ Našlaitis

Neįgalus: □ Daugiavaikė šeima □ Neįgalus vaikas

□ didelių spec. poreikių lygis □ Nepilna šeima □ Grįžęs iš įkalinimo vietos

□ vidutinių spec. poreikių lygis □ Bedarbis

□ nedidelių spec. poreikių lygis □ Asmuo, patiriantis socialinę riziką

□ 0–25 proc. darbingumo lygis □ Asmuo, kuriam steigiama globa (rūpyba)

□ 30–40 proc. darbingumo lygis

□ 45–55 proc. darbingumo lygis

□ Kita

**3. Pajamos** (įrašytišeimos arba vieno gyvenančio asmens 3 mėnesių praėjusių iki kreipimosi mėnesio pajamas)**:**

Darbo pajamos , Netekto darbingumo pensijos ,

Senatvės pensijos , Šalpos išmokos ,

Piniginė socialinė parama , Kita .

Viso pajamų (per 3 mėnesius praėjusius iki kreipimosi mėnesio): .

Mėnesio pajamų vidurkis vienam asmeniui \_\_\_\_\_\_\_\_\_\_\_\_\_\_\_\_\_

**4. turtas :**

Buto (namo) plotas , patogumai: □ yra □ nėra □ daliniai

Buto (namo) būklė

**5. duomenys apie šeimos narius:**

|  |  |  |  |  |
| --- | --- | --- | --- | --- |
| Eil. Nr. | Kartu gyvenančio šeimos nario vardas, pavardė | Gimimo data | Giminystės ryšys | Gyventojų grupė |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**6. kreipimosi tikslas**

**7. tikrintojo pastabos ir rekomendacijos**

Buities ir gyvenimo sąlygas tikrino:

(vardas, pavardė, pareigos, parašas)

(vardas, pavardė, pareigos, parašas)

(vardas, pavardė, pareigos, parašas)

Data

Pasvalio rajono savivaldybės tarybai

**AIŠKINAMASIS RAŠTAS**

**Dėl VIENKARTINIŲ, TIKSLINIŲ, SĄLYGINIŲ ir PERIODINIŲ PAŠALPŲ IŠ Pasvalio RAJONO SAVIVALDYBĖS BIUDŽETO SKYRIMO IR MOKĖJIMO TVARKOS APRAŠO PATVIRTINIMO**

**2020-11-10**

Pasvalys

**1. Problemos esmė**

Vienkartinių, tikslinių, periodinių, sąlyginių pašalpų iš Pasvalio rajono savivaldybės biudžeto skyrimo tvarkos aprašas parengtas vadovaujantis Lietuvos Respublikos piniginės socialinės paramos nepasiturintiems gyventojams įstatymo (toliau – Įstatymas) 4 straipsnio 2 dalimi, kuriame nustatomas socialinės paramos teikimas kitais šiame įstatyme nenumatytais atvejais savivaldybėse, kai skiriama vienkartinė, tikslinė, periodinė, sąlyginė pašalpos. Šiuo sprendimu yra naikinamas Vienkartinės socialinės paramos teikimo tvarkos aprašas, pavirtintas Pasvalio rajono savivaldybės tarybos 2010 m. rugsėjo 29 d. sprendimu Nr. T1-204 „Dėl vienkartinės socialinės paramos teikimo tvarkos aprašo patvirtinimo“, nes nebeatitinka Įstatyme nustatytų nuostatų.

**2. Kokios siūlomos naujos teisinio reguliavimo nuostatos ir kokių rezultatų laukiama**

Šiuo tvarkos Aprašu teikiami tvirtinimui vienkartinių, tikslinių, periodinių, sąlyginių pašalpų atvejai, didžiausi vidutinių pajamų dydžiai tenkančios vienam asmeniui per mėnesį išreikšti Valstybės remiamomis pajamomis (VRP). Nustatomi didžiausi išmokų dydžiai kiekvienam atvejui bazinės socialinės išmokos dydžiais (BSI). Lietuvos Respublikos Vyriausybės nutarimu patvirtinti: Valstybės remiamų pajamų dydis 125 Eur, bazinės socialinės išmokos – 39 Eur. Lietuvos Respublikos socialinės apsaugos ir darbo ministerija rekomenduoja asmenims, praradusiems pajamas dėl COVID-19 ligos ekstremalios situacijos ar karantino laikotarpiais, vienkartines išmokas skirti ir mokėti ne mažesnes kaip minimalių vartojimo poreikių dydis (toliau – MVPD), kuris šiuo metu nustatytas: I asmeniui – 257 Eur; II asmeniui – 206; III asmeniui ir kitiems 180 Eur. Pašalpų konkrečius dydžius, atsižvelgiant į seniūnijos surašytą buities ir gyvenimo sąlygų tyrimo aktą ir pateiktą išvadą bei pridedamus kitus dokumentus, suteikiama teisė nustatyti Socialinės paramos teikimo komisijai. Į Socialinės paramos teikimo komisijos sudėtį bei buities ir gyvenimo sąlygų patikrinimo, rekomendacijų surašymo procedūras įtraukiami bendruomeninių organizacijų ir (ar) religinių bendruomenių, ir (ar) religinių bendrijų, ir (ar) kitų nevyriausybinių organizacijų atstovų, ir (ar) gyvenamosios vietovės bendruomenės narių, ir (ar) seniūnaičių, ir (ar) kitų suinteresuotų asmenų atstovai.

Priimtas sprendimo projektas įtakos kriminogeninei situacijai ir korupcijai neturės.

Priimtas sprendimo projektas turėtų teigiamos įtakos rajono gyventojams teikiamai papildomai finansinei paramai, skirtai skurdui bei socialinei atskirčiai mažinti.

Administracinė našta didėtų asmenims, besikreipiantiems dėl pašalpų, nes nustatomas dokumentų pateikimas, kurių nėra duomenų bazėse, pvz., pažymos apie sveikatą.

**3. Skaičiavimai, išlaidų sąmatos, finansavimo šaltiniai**

Apraše nustatytos pašalpos finansuojamos iš savivaldybės nepanaudotų savivaldybių biudžetų lėšos piniginei socialinei paramai skaičiuoti ir mokėti pagal Įstatymo 4 straipsnio 3 dalį.

Naikinamame tvarkos apraše nustatytos vienkartinės pašalpos buvo mokamos iš savivaldybės nepanaudotų savivaldybių biudžetų lėšų piniginei socialinei paramai. Per 2017–2019 metų laikotarpį vidutiniškai buvo išmokama nuo 35,5 iki 37,5 tūkst. Eur, kreipėsi nuo 154 iki 187 asmenų per vienerius metus. Galimas lėšų iš savivaldybės biudžeto poreikio didėjimas.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti** Nereikia.

**6. Sprendimo projekto iniciatoriai** Savivaldybės administracijos Socialinės paramos ir sveikatos skyrius.

**7. Sprendimo projekto rengimo metu gauti specialistų vertinimai ir išvados**

Sprendimo projektas pristatytas Socialinės paramos teikimo komisijai ir seniūnijų socialinio darbo organizatoriams.

Skyriaus vedėja Ramutė Ožalinskienė